**Tájékoztató**

„Információink szerint ügyvédek esetében újabban több bíróság nem fogadja el az AVDH aláírást, azzal érvelve, hogy az AVDH aláírásból nem derül ki, hogy ügyvédként írtak alá.

Idézet egy hiánypótló végzésből:

„... AVDH útján történt hitelesítés nem felel meg az ügyvédekről szóló 1998. évi XL törvény (Ütv.) 12/B. § (1) bekezdésében foglalt törvényi feltételeknek, mivel az AVDH útján történt hitelesítés nem igazolja, hogy a benyújtó  ügyfél ügyvédi minőségében jár el, az aláíráshoz tartozó tanúsítvány ugyanis nem tünteti fel az aláíró ügyvédi kamarai tagságának fennállását.”

Az ÜTV hivatkozott bekezdése:: „12/B. § (1): Ügyvédi tevékenység végzése során - ha jogszabály az ügyvéd számára elektronikus aláírás használatát írja elő - csak a következő feltételeknek megfelelő minősített elektronikus aláírás használható: *a)* az elektronikus aláíráshoz tartozó tanúsítványban a hitelesítés-szolgáltató feltüntette az aláíró ügyvédi kamarai tagságának fennállását;”

Ezzel szemben – véleményünk szerint – a peres eljárásban **NEM ÍRJA ELŐ** jogszabály kötelezően az ügyvéd részére az elektronikus aláírást: Pp. 394/G. § (5): ... „Az elektronikus úton kapcsolatot tartónak a beadványt és mellékletét minősített vagy minősített tanúsítványon alapuló fokozott biztonságú elektronikus aláírással vagy bélyegzővel ellátva, **vagy az azonosításra visszavezetett dokumentumhitelesítés (AVDH) szolgáltatás útján hitelesítve** kell a kézbesítési rendszer útján megküldenie a bíróság részére.”

Tehát véleményünk szerint hibás a bíróság érvelése.

Ennek ellenére, ha Önök **ügyvédként** hitelesítenek, különösen, ha nagy értékű, határidős ügyekről van szó, javasoljuk, hogy átmenetileg használják AVDH helyett az Microsec E-szignós / Netlock Mokkás aláírásukat.

Az aktualizált, külső aláírást is tartalmazó módszertani tájékoztatónkat letölthetik innen: <http://arconsult.hu/letoltes/bekuldes_10_lepese.pdf>

Kérjük az ügyvédeket, hogy „normál” esetben továbbra is használják az AVDH aláírást, lehetőség szerint ne adjanak teret a hibás gyakorlatnak, sőt, akinek van lehetősége rászánni pénzt / fáradságot / időt, éljen jogorvoslat lehetőségével.

Kérdéseikre állunk szíves rendelkezésükre.

Üdvözlettel / Best regards,

ARDÓ, Péter

Arconsult Kft.

[http://www.arconsult.hu](http://www.arconsult.hu/)

Tel: +36-1-225-8810

Mob: +36-30-9328-110”